**Ալեքսանդր Միսկո** (նոյեմբերի 28, 1997(1997-11-28), Կրասնոդար, Ռուսաստան), ռուս ֆինգերսթայլ-կիթառահար։ Հայտնի է դարձել տարբեր հայտնի երգերի քավեր տարբերակների շնորհիվ, հրապարակված Youtube-ում և Facebook-ում։ Նա թողարկել է երեք ստուդիական ալբոմ՝ «The Songs of Adolescence», «Beyond the Box» և «Roundtrip»։

Կենսագրություն
--------------

Ալեքսանդր Միսկոն ծնվել է 1997 թվականի նոյեմբերի 28-ին Կրասնոդար քաղաքում։ Ծնողները կրթությամբ տնտեսագետ են, ընտանիքում երաժիշտներ չկան։ Նա սկսել է կիթառ նվագել 12 տարեկանում, երբ ծնողները նրան նվիրել են իր առաջին, այն ժամանակ դասական կիթառը։ Ալեքսանդրի խոսքով, նա սովորել է նվագել երեք տարի, մինչև որ հանդիպել է կանադացի կիթառահար Դոն Ռոսի ստեղծագործություններին։

Յություբյան ալիքի առաջին տեսահոլովակը վերբեռնվել է 2012 թվականի օգոստոսի 1-ին, այն Թրևոր Գորդոն Հոլի «Story» երգի քավեր տարբերակն էր։ 2015 թվականին ռուսական ԶԼՄ-ների ուշադրությունը գրավեց երաժշտի տեսահոլովակը, որտեղ նա մի ձեռքով կիթառ է նվագում իսկ մյուսով գրիչով թակում պահարանին։ Տեսանյութը 500 000 դիտում է հավաքել 4 օրում։ Նույն թվականի փետրվարի 17-ին Միսկոն մասնակցել է «Բարև, ինտերնետ» ֆիլմի պրեմիերայի «Երեկոյան Ուրգանտ» գիշերային թոլք-շոուին։

Համաշխարհային հռչակ է ձեռք բերել 2016 թվականի նոյեմբերի 25-ին Մայքլ Ջեքսոնի «Billie Jean» երգի քավերի հրապարակումից հետո։ Տեսանյութը վիրուսային է դարձել՝ ավելի քան 3 միլիոն դիտում հավաքելով Youtube-ում և ավելի քան 35 միլիոն դիտում Facebook-ում։ Քավերը հրապարակելուց անմիջապես հետո Միսկոն թողարկել է իր դեբյուտային ալբոմը՝ «The Songs of Adolescence»։

2017 թվականի վերջին Միսկոն թողարկել է իր երկրորդ ալբոմը, որը կոչվում է «Beyond the Box», որը ներառում էր «Billie Jean» (Մայքլ Ջեքսոն), «Careless Whisper» (Ջորջ Մայքլ, Wham!) և իր իսկ հեղինակած երգերը։ 2018 թվականին «Careless Whisper»-ի քավեր տարբերակը նույնպես վիրուսային է դարձել՝ Facebook-ում ավելի քան 50 միլիոն դիտում ունենալով։ Նույն տարում Միսկոն ելույթ է ունեցել «TEDxMannheim»-ում (անկախ TED կոնֆերանս Մանհայմում), նրա ելույթի թեման էր՝ «What would happen if you could make one instrument sound like a whole ensemble?» (անգլ. թարգմանաբար՝ «Ի՞նչ կլիներ, եթե կարողանայիք մեկ գործիք հնչեցնել որպես ամբողջ անսամբլ»)։

2018 թվականի սեպտեմբերի 29-ին նա դարձել է «UK Guitar Show 2018» մրցույթի հաղթող «Acoustic Guitarist of the Year» անվանակարգում, որի համար գրել և կատարել է «Tale of Lost Times» երգը (անգլ․ թարգմանաբաբար՝ «Կորուսյալ ժամանակի հեքիաթ»)։

2019 թվականի վերջին Ալեքսանդրը թողարկել է իր երրորդ՝ Roundtrip ալբոմը։ Ալբոմը զբաղեցրել է իններորդ տեղը ռուսական «Google Play Albums Chart»-ում։

Ալեքսանդրը հայտարարվել է որպես «Ultimate Jam» համերգի մասնակիցներից մեկը, որը պետք է տեղի ունենար Musikmesse փառատոնում 2020 թվականի մարտի 31-ից ապրիլի 4-ը։ Սակայն փառատոնը հետաձգվել է COVID-19 համավարակի պատճառով։

Ոճ
--

Ըստ Միսկոյի՝ նա ոգեշնչվում է երաժշտության լայն տեսականիից՝ լսելով ամեն ինչ՝ հին դպրոցական հիփ-հոփից մինչև տեխնիկական դեթ մետալ, ինչպես նաև մինիմալ երաժշտություն, ներառյալ արտիստներ Սթիվեն Ռայխը և Ֆիլիպ Գլասը։ Նրա նվագելու տեխնիկայի վրա ազդել են այնպիսի կիթառահարներ, ինչպիսիք են Դոն Ռոսը, Ջոն Գոմը, Թոմաս Լիբը, Պրեստոն Ռիդը, Մայք Դոուսը և Էրիկ Մոնգրեյնը։

Սկավառակագրություն
------------------

* *The Songs of Adolescence* (2016)
* *Beyond the Box* (2017)
* *Roundtrip* (2019)

Ծանոթագրություններ
------------------

1. 1 2 3  Chaffin, Kaylee (2018 թ․ մարտի 4). «Interview: Alexandr Misko». *Beat Media* (անգլերեն). Վերցված է 2018 թ․ օգոստոսի 26-ին.
2. ↑  Menge, Marian (2020 թ․ հունվարի 5). «Interview: Petteri Sariola, Janek Pentz & Alexandr Misko» (գերմաներեն). Gitarre & Bass. Վերցված է 2020 թ․ հունվարի 16-ին.
3. 1 2  Morais, Gustavo (2018 թ․ փետրվարի 21). «Alexandr Misko transforma hits do pop em fingerstyle e conquista a web» (պորտուգալերեն). Cifra Club. Վերցված է 2018 թ․ օգոստոսի 26-ին.
4. ↑  «Краснодарский школьник сыграл одновременно на гитаре и ручке». *Meduza*. 2015 թ․ հունվարի 26. Վերցված է 2020 թ․ ապրիլի 3-ին.
5. 1 2  Ковалевская, Екатерина (2015 թ․ հունվարի 29). «Школьник из Краснодара покорил YouTube, сыграв "Гитаручку"». Российская газета. Վերցված է 2018 թ․ օգոստոսի 26-ին.
6. ↑  «Вечерний Ургант. Алло, интернет! Премьера рубрики (17.02.2015)». *Youtube*. Вечерний Ургант. Վերցված է 2018 թ․ օգոստոսի 26-ին.
7. ↑  «Live Performance — Alexandr Misko (ENG)» (անգլերեն). TEDxMannheim. Արխիվացված է օրիգինալից 2018 թ․ օգոստոսի 27-ին. Վերցված է 2018 թ․ օգոստոսի 26-ին.
8. ↑  Dorn, Lori (2018 թ․ մայիսի 22). «Guitarist Alexandr Misko Explains and Demonstrates His Incredible Fingerstyle Talent to a TEDx Audience» (անգլերեն). Laughing Squid. Վերցված է 2018 թ․ նոյեմբերի 23-ին.
9. 1 2  «Watch 2018's incredible Acoustic Guitarist of the Year finalists in action» (անգլերեն). MusicRadar. 2018 թ․ հոկտեմբերի 11. Վերցված է 2018 թ․ հոկտեմբերի 20-ին.
10. ↑  «Музыкальные чарты за 48 неделю: лидируют Big Baby Tape, T-Fest, Anivar, Клава Кока и другие». *InterMedia*. 2019 թ․ դեկտեմբերի 5. Վերցված է 2020 թ․ հունվարի 16-ին.
11. ↑  «Юбилейная выставка Musikmesse сведёт на одной сцене Дона Эйри и Берни Марсдена». *Intermedia*. 2020 թ․ հունվարի 21. Արխիվացված է օրիգինալից 2020 թ․ հունվարի 21-ին. Վերցված է 2020 թ․ ապրիլի 3-ին.
12. ↑  Ильин, Юрий (2020 թ․ հունվարի 22). «Анонсированы некоторые ключевые мероприятия юбилейной выставки Musikmesse Frankfurt». *Звуки.ру*. Վերցված է 2020 թ․ մայիսի 18-ին.
13. ↑  «Выставку Musikmesse перенесли на год из-за коронавируса». *Intermedia*. 2020 թ․ մարտի 6. Վերցված է 2020 թ․ ապրիլի 3-ին.

Արտաքին հղումներ
----------------

* Ալեքսանդր Միսկո Ֆեյսբուքում
* Ալեքսանդր Միսկո  էջը Յություբ տեսահոսթինգում